《西屏参寥山房》
宋代·杨杰

我爱参寥一味闲，岩房占得画屏间。斫开东庑数枝竹，放入西屏千里山。

石底酌泉清彻骨，门前逢客强为颜。白云幽鸟应相信，出本无心倦即还。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。